Killer's Kiss
Killer's Kiss () je američki crno-bijeli kriminalistički film snimljen 1955. godine u režiji Stanleya Kubricka. Protagonist, koga tumači Jamie Smith, je njujorški bokser na zalasaku karijere koji se zaljubi u taksi plesačicu (čiji lik tumači Irene Kane) i sa njom pokušava napustiti grad i započeti novi život. Radnja prikazuje kako ih u tome zaustavi pohotni i ljubomorni vlasnik noćnog kluba (čiji lik tumači Frank Silvera) koji bokseru namjesti ubistvo, izazavši progon od strane policije.

Killer's Kiss je Kubrick snimio dvije godine nakon debitantskog ostvarenja Fear and Desire, koji je smatrao neuspjelim. Kao i u tom filmu, scenarist je napisao njegov prijatelj Howard Sackler, a snimljen je s izuzetno niskim budžetom, kome je najveći doprinos dala Kubrickova rodbina. Upravo radi budžeta je Kubrick koristio stvarne njujorške lokacije, i gotovo cijeli film se odigravao noću, a zbog čega se žanrovski često smjesta među film noir. U filmu se u maloj ulozi balerine pojsvljuje tadašnja Kubrickova supruga Ruth Sobotka. Na inzistiranje distributera, Kubrick je na kraju protiv svoje volje filmu dodao hepi end.

Usprkos toga, Killer's Kiss je postigao uspjeh, pogotovo među kritičarima, koji su hvalili završnu scenu obračuna u tvronici modnih lutaka. Četiri godine, nakon što je Kubrick bio dobio pohvale za svoj daleko poznatiji film Staze slave, Killer's Kiss je prikazan na festivalu u Locarnu gdje je dobio nagradu Zlatni leopard.

Godine 1983. je samo snimanje Killer's Kiss postalo temom igranog filma Strangers Kiss gdje Kubrickov lik tumači Peter Coyote.

Uloge

 Jamie Smith ... Davey Gordon
 Irene Kane ... Gloria Price
 Frank Silvera ... Vincent Rapallo
 Jerry Jarrett ... Albert (boksački menadžer)
 Mike Dana ... Gangster
 Felice Orlandi ... Gangster

 Skippy Adelman ... Vlasnik tvornice modnih lutaka
 David Vaughan ... Učesnik konvencije
 Alec Rubin ... Učesnik konvencije
 Ralph Roberts ... Gangster
 Phil Stevenson ... Gangster
 Ruth Sobotka ... Iris/balerina

Izvori

Vanjske veze
 
 
 
 
 Killer's Kiss informational site and DVD review at DVD Beaver (includes images)
 

Američki filmovi
Dramski filmovi
Kriminalistički filmovi
Film noir
Authority control 2